પોળોના જંગલમાં નશો કરીને વિરેન્દ્રસિંહ હરણવના વહેણ પર બનેલા એક પુલ પર બેઠો હતો ત્યારે વિશાલે પાછળથી આવીને વિરેન્દ્રસિંહને માથામાં બેટ ફટકારી દીધુ હતુ. વિરેન્દ્રસિંહ માથામાં ઓચિંતા પડેલા એક જ ફટકાથી નિશ્ચેતન થઈ પાણીમાં ગરકાવ થયો. ત્રણેયે વિરેન્દ્રસિંહની લાશ બહાર કાઢી વણજ ગામ નજીક પાણીમાં ફેંકી આવ્યાં અને કાર લૂંટીને ભાગી ગયા હતા. ત્રણેયે વિરેન્દ્રસિંહનો ફોન પણ લૂંટ્યો હતો. કાર લૂંટીને અમદાવાદ આવ્યા બાદ એક બસમાં નાથદ્વારા ગયા અને જે ફોનથી ગાડી ભાડે કરી હતી તેનાથી વિરેન્દ્રસિંહના ફોનમાં ફોન કરીને પછી બન્ને ફોન બંધ કરી ફેંકી આવ્યાં. જેથી પોલીસ તપાસની દીશા ભટકાવી શકાય.